CELEX: 32012R0755
Language: sl
Date: 2012-08-16 00:00:00
Title: Izvedbena uredba Komisije (EU) št. 755/2012 z dne 16. avgusta 2012 o spremembi Izvedbene uredbe (EU) št. 543/2011 glede upravičenosti posebnih stroškov okoljskih ukrepov iz operativnih programov organizacij proizvajalcev v sektorju sadja in zelenjave

21.8.2012   
            
            
               SL
            
            
               Uradni list Evropske unije
            
            
               L 223/6
            
         
      IZVEDBENA UREDBA KOMISIJE (EU) št. 755/2012
   z dne 16. avgusta 2012
   o spremembi Izvedbene uredbe (EU) št. 543/2011 glede upravičenosti posebnih stroškov okoljskih ukrepov iz operativnih programov organizacij proizvajalcev v sektorju sadja in zelenjave
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 103h v povezavi s členom 4 Uredbe,
   ob upoštevanju naslednjega:
   
               (1)
            
            
               Uredba (ES) št. 1234/2007 vzpostavlja skupno ureditev kmetijskih trgov, ki vključuje sektorja sadja in zelenjave ter predelanega sadja in zelenjave. V skladu s členom 103c(3) navedene uredbe morajo države članice zagotoviti, da operativni programi v sektorju sadja in zelenjave vključujejo dva ali več okoljskih ukrepov ali da je vsaj 10 % odhodkov v okviru operativnih programov namenjenih okoljskim ukrepom. Uredba prav tako določa, da mora podpora okoljskim ukrepom kriti dodatne stroške in izpad dohodka zaradi teh ukrepov.
            
         
               (2)
            
            
               V skladu s členom 60(1) Izvedbene uredbe Komisije (EU) št. 543/2011 z dne 7. junija 2011 o določitvi podrobnih pravil za uporabo Uredbe Sveta (ES) št. 1234/2007 za sektorja sadja in zelenjave ter predelanega sadja in zelenjave (2) Priloga IX k navedeni izvedbeni uredbi vsebuje seznam ukrepov ali izdatkov, ki niso upravičeni do podpore iz operativnih programov. Vendar navaja, da so specifični stroški za okoljske ukrepe, vključno s stroški okoljskega upravljanja embalaže, upravičeni kot izjeme.
            
         
               (3)
            
            
               Izkušnje pri izvajanju okoljskih ukrepov v zvezi z upravljanjem embalaže kažejo na obstoj negotovosti glede neto okoljskih koristi teh ukrepov in/ali dejstva, da dejansko ustvarjajo dodatne stroške in izpade dohodka, ki jih krijejo organizacije proizvajalcev, kar kaže tudi na negotovosti glede predložene utemeljitve za državno podporo. Tudi upravljanje in nadzor teh ukrepov sta se izkazala za zapletena, zlasti v zvezi z izračunom podpore, ki jo je mogoče dodeliti. Na podlagi te izkušnje in za spodbuditev izvajanja bolj stroškovno učinkovitih okoljskih ukrepov in zmanjšanje stroškov v zvezi z upravljanjem režima Unije je primerno opustiti podporo okoljskim ukrepom v zvezi z upravljanjem embalaže.
            
         
               (4)
            
            
               Izvedbeno uredbo (EU) št. 543/2011 bi bilo zato treba spremeniti v skladu s tem.
            
         
               (5)
            
            
               Upravljalni odbor za Skupno ureditev kmetijskih trgov ni predložil mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Spremembe k Izvedbeni uredbi (EU) št. 543/2011
   Izvedbena uredba (EU) št. 543/2011 se spremeni, kot sledi:
   
               1.
            
            
               člen 60(4) se spremeni, kot sledi:
               
                           (a)
                        
                        
                           v prvem pododstavku se črta točka (c);
                        
                     
                           (b)
                        
                        
                           drugi pododstavek se črta;
                        
                     
         
               2.
            
            
               v prvem odstavku točke 1 Priloge IX se četrta alinea nadomesti z naslednjim:
               
                           „—
                        
                        
                           posebni stroški okoljskih ukrepov iz člena 103c(3) Uredbe (ES) št. 1234/2007. Stroški, povezani z uporabo in upravljanjem embalaže, v nobenem primeru niso upravičeni,“.
                        
                     
         Člen 2
   Prehodne določbe
   1.   Okoljski ukrepi v zvezi z upravljanjem embalaže, ki so vključeni v operativni program, odobren pred datumom začetka veljavnosti te uredbe, lahko ostanejo upravičeni do podpore do konca operativnega programa, če izpolnjujejo pravila, ki veljajo pred začetkom veljavnosti te uredbe.
   2.   Države članice po potrebi spremenijo svoj nacionalni okvir iz prvega pododstavka člena 103f(1) Uredbe (ES) št. 1234/2007, da ga prilagodijo spremembam iz člena 1 te uredbe.
   Z odstopanjem od člena 56(1) Izvedbene uredbe (EU) št. 543/2011 se za spremembe nacionalnega okvira v skladu s prvim pododstavkom ne izvaja postopek iz drugega pododstavka člena 103f(1) Uredbe (ES) št. 1234/2007.
   Člen 3
   Začetek veljavnosti
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 16. avgusta 2012
      
         
            Za Komisijo
         
         
            Predsednik
         
         José Manuel BARROSO
         
      
   
   
      (1)  UL L 299, 16.11.2007, str. 1.
   
      (2)  UL L 157, 15.6.2011, str. 1.